OzLabs/hebrew-wiki-articles huggingface dataset:
אלין צ'אבט

אלין צ'אבט (Alain Chabat; נולד ב-24 בנובמבר 1958) הוא שחקן, מנחה טלוויזיה, קומיקאי, במאי ותסריטאי קולנוע יהודי-צרפתי. הוא ידוע בעיקר בזכות היותו בצמד הקומי: "Les Nuls" ובזכות הגשת התוכנית הצרפתית המצליחה: "Burger Quiz".

== קורות חיים ==
צ'אבט נולד בנובמבר 1958 באוראן שבאלג'יריה הצרפתית למשפחה יהודית.

הוא למד לימודי משחק והחל את קריירת המשחק והתקשורת ב-1987 כשהקים את הקבוצה הקומית "Les Nuls" עם ברונו קארט, שנטל לאובי ודומיניק פארוג'יה. ההופעה הראשונה של Les Nuls בטלוויזיה הצרפתית הייתה בערוץ המנויים: "Canal Plus", שהייתה זיוף מדע בדיוני בשם Objectif Nul.

הוא החל להופיע כשחקן במספר סרטים ותוכניות ביניהם הוא גם בלט בשל שירתו וכתיבתו, בה הוא גם שילב את הפופ של צוקר, אברהמס וצוקר עבור הקהל הצרפתי. הוא דיבב במספר סרטים ביניהם בשרק, לילה מוטרף במוזיאון 2, עידן הקרח 4: יבשת בתנועה ובאסטריקס ואובליקס: המשימה קלאופטרה והוא גם הופיע כבמאי הסרט: "Didier", עליו זכה בפרס סזאר לבכורה הטובה ביותר בשנת 1998.

== פילמוגרפיה ==
* Baby Blood (1990)
* La Cité de la peur (1994)
* החרב הקסומה - המסע לקמלוט (1998)
* שרק (2001)
* Burger Quiz (2001)
* אסטריקס ואובליקס: המשימה קלאופטרה (2002)
* שרק 2 (2004)
* מדעי החלום (2006)
* שרק השלישי (2007)
* לילה מוטרף במוזיאון 2 (2009)
* שרק לנצח (2010)
* עידן הקרח 4: יבשת בתנועה (2012)
* אסטריקס באחוזת האלים (2015)
* ולריאן ועיר אלף הכוכבים (2017)

== קישורים חיצוניים ==

קטגוריה:יהודים אלג'יראים
קטגוריה:יהודים צרפתים
קטגוריה:תסריטאי קולנוע יהודים צרפתים
קטגוריה:שחקני קולנוע וטלוויזיה יהודים צרפתים
קטגוריה:צרפתים ממוצא יהודי-אלג'יראי
קטגוריה:צרפתים שנולדו ב-1958
קדר-110

קדר-110 (בפרסית: قدر-110) הוא טיל בליסטי לטווח בינוני שפותח על ידי איראן. לטיל טווח של 1,800 עד 2,000 ק"מ. הוא הוצג לראשונה על ידי צבא משמרות המהפכה האיראניים במצעד צבאי שנתי לציון מלחמת איראן-עיראק.

== מאפייני הטיל ==
הטיל קדר-110 הוא גרסה משופרת של השיהאב 3, הידוע גם בשם קדר-101. ההערכה היא שיש לו שלב ראשון של בעירה באמצעות דלק נוזלי ושלב שני של בעירה באמצעות דלק מוצק, המאפשרות לו טווח של 1,500 ק"מ. 

טיל הקדר נחשף לראשונה במצעד שנתי לרגל יום השנה לתחילת מלחמת איראן-עיראק. טיל זה מיוצר בשלושה סוגים: "קדר S" לטווח של 1,350 ק"מ, "קדר H" לטווח של 1,650 ק"מ ו"קדר F" לטווח של 1,950 ק"מ. סדרת הטילים קדר-110 נושאת ראש נפץ במשקל של 650 ק"ג עד 1000 ק"ג אותו נושא ה-קדר-F. אורכו 15.5 עד 16.58 מטר, עם משקל כולל של 15 עד 17.48 טון, כאשר דגם הבסיס כבד יותר בשני טון בהשוואה לשהאב-3 . 

לקדר-110 יכולת תמרון גבוהה יותר וזמן הגדרה קצר יותר מהשיהאב 3, זמן ההגדרה שלו הוא 30 דקות לעומת השיאהב 3 שזמן הגדרה שלו הוא מספר שעות. הטיל יוצר כולו באיראן. 

ב-21 בנובמבר 2015 וב-29 בינואר 2017, איראן ביצעה שיגורים של ה-קדר-110. ארצות הברית ראתה בכך הפרה של החלטת מועצת הביטחון של האו"ם 2231 שקוראת לאיראן לא לעבוד על שום טילים בליסטיים המסוגלים לשאת ראשי נפץ גרעיניים, כולל שיגורם.  שגריר רוסיה באו"ם חלק על כך, וטען כי "קריאה שונה מהטלת איסור, כך שמבחינה חוקית אין אפשרות להפר קריאה, ניתן להיענות לקריאה או להתעלם ממנה, אבל אתה לא יכול להפר קריאה". שר החוץ של איראן, ג'וואד זריף, הגיב באומרו כי מכיוון שלאיראן אין נשק גרעיני, ולטענתה אף אין בכוונתה להחזיק בו, היא אינה מתכננת את הטילים שלה כך שיוכלו לשאת ראשי נפץ גרעיניים. הצהרה אשר הופרכה לכאורה לאור חשיפת ארכיון הגרעין האיראני על ידי מדינת ישראל ב-2018. עם זאת, עמית בכיר להגנת טילים ב-IISS מייקל אלמן ציין כי תכנון הפצצה שהוצג על ידי בנימין נתניהו יתאים לחרטום נודונג או שהאב-3 של איראן לפני 2004, אך לא אף אחד מהטילים שלאחר 2004, כולל טיל קדר-110. 

ב-9 בנובמבר 2023, במסגרת מעורבותם של החות'ים במלחמת חרבות ברזל, שוגר טיל קדר-110 מתימן על ידי החות'ים לעבר ישראל, שיורט על ידי מערכת חץ-3 כשהיה עדיין מחוץ לאטמוספירה של כדור הארץ, במה שתואר כאירוע הלחימה הראשון בחלל בהיסטוריה האנושית.<ref></ref><ref></ref>

במתקפה האיראנית על ישראל שוגרו עשרות טילי קדר 110 מאיראן ותימן לעבר ישראל, רובם המוחלט יורט במה שנחשב להצלחה הגנתית חסרת תקדים.

=== מדינות וארגונים העושים בו שימוש ===
* איראן
* החות'ים

== קישורים חיצוניים ==
* 
== הערות שוליים ==

קטגוריה:טילים בליסטיים
קטגוריה:איראן: צבא וביטחון
העץ הוא גבוה

"העץ הוא גבוה" (מוכר גם בשם "מה אכפת לציפור") הוא שיר בביצוע הלהקה הישראלית "אחרית הימים". חנוך לוין כתב את השיר, וזהר לוי הלחין אותו. אלי מגן היה הסולן. השיר התפרסם בנובמבר 1971 כסינגל מתוך אלבומהּ היחיד של הלהקה, "אחרית הימים", שיצא לאור ב־1972.

== סולו הגיטרה של קלפטר ==
סולו הגיטרה (האקוסטית) של יצחק קלפטר זכה להכרה נרחבת כאחד מסולואי הגיטרה הישראליים הטובים בכל הזמנים.

הסולו מורכב משני טייקים שונים של נגינה שהודבקו יחדיו. באמצע הסולו ישנה טעות באחד התווים, טעות שהוחלט להשאירהּ בהקלטה. קלפטר סיפר: "את סולו הגיטרה בניתי מראש לפני כן, והקלטתי אותו בגיטרה קלאסית עם מיתרי ניילון, שהייתה שייכת לדני סנדרסון". סנדרסון הגיב: "את הגיטרה הזאת קניתי בטיול שעשיתי במקסיקו, בסביבות 1967. זהר [לוי] ביקש ממני להשאיל לו אותה להקלטה בתור חבר. אז נתתי".

== מצעדי פזמונים ==
"העץ הוא גבוה" ערך את הופעת הבכורה שלו במצעד הגל הקל ב־15 בנובמבר 1971 וצעד ארבעה שבועות, עד 13 בדצמבר 1971, אז יצא מהמצעד. בשיאו הגיע למקום ה־16 ב־22 בנובמבר 1971.

=== מיקומי שיא ===

== קישורים חיצוניים ==

== הערות שוליים ==

קטגוריה:שירי 1971
קטגוריה:סינגלים מ-1971
קטגוריה:שירים בעברית
קטגוריה:שירים שנכתבו על ידי חנוך לוין
קטגוריה:שירים על עצים
קטגוריה:סינגלים בהוצאת CBS ישראל
קרב אדריאנופול (1913)

המצור על אדריאנופול (1913) היה קרב בין האימפריה העות'מאנית לממלכת בולגריה במהלך מלחמת הבלקן השנייה והביא לכך שהאימפריה העות'מאנית כבשה מחדש את אדירנה. <ref></ref> <ref></ref> 

== היסטוריה ==
הצבא העות'מאני בפיקודו של אנוור פאשה נכנס לאדירנה ב-22 ביולי 1913. אדירנה, קירקלרלי ודימטוקה נלקחו בחזרה. במלחמת הבלקן השנייה, הבולגרים לא יכלו להפגין התנגדות רבה שכן הותקפו מכל האזורים, וכך אדירנה שוב עברה לשלטון טורקי. האימפריה העות'מאנית זכתה בניצחונה האחרון בבלקן ולא איבדה שטחים רבים בתראקיה עד מלחמת העולם הראשונה. נגד כיבוש העיר על ידי הכוחות העות'מאניים ב-21 ביולי, הכללת אדירנה מחדש בארצות העות'מאניות הפכה רשמית רק עם הסכם קונסטנטינופול (1913) שנחתם עם ממלכת בולגריה ב-29 בספטמבר 1913. <ref></ref>

== הערות שוליים ==

אדריאנופול, קרב
אדריאנופול, קרב
קטגוריה:1913
ערב של יום בהיר

"ערב של יום בהיר" הוא שיר שכתב יהונתן גפן והלחין וביצע הזמר והמוזיקאי הישראלי אפרים שמיר. השיר התפרסם ב־1976 כסינגל מתוך אלבומם המשותף של שמיר ואשתו באותה התקופה, אַסְתָּר, "אפרים ואסתר שמיר" (1977).

== על השיר ==
לחנו של השיר חובר ב־1976. כשנה לפני שיהונתן גפן קיבל את הלחן משמיר, ניסתה להקת "כוורת" להשיק קריירה בארצות הברית. ללהקה נקבע אודישן בחברת התקליטים "פולידור" (בארצות הברית).

חברי "כוורת" היו מנגנים זה לזה דברים שחיברו (גם כאלה שלא יועדו ללהקה) במטרה לקבל פידבק מחבריהם. גם שמיר השמיע לחבריו את הלחן חסר המילים שחיבר. לקראת האודישן ידע שותפו של שמיר ללהקה דני סנדרסון ששירים היתוליים עם הווי ישראלי, כפי שהיו רוב שירי "כוורת", לא יעניינו את חברת התקליטים האמריקאית, והוא פנה לשמיר יום לפני האודישן בבקשה להשתמש בלחן שחיבר כחלק מהמגמה שלו להציג באודישן גם שירים רציניים. סנדרסון כתב ללחן של שמיר מילים באנגלית לשיר שנקרא "You Are My Soul". אף על פי כן הלהקה לא עברה את האודישן, ובזאת תם הניסיון של "כוורת" לפרוץ לארצות הברית. כשבני הזוג אפרים ואסתר שמיר עבדו על אלבומם המשותף, "אפרים ואסתר שמיר", שמיר מסר את הלחן שלו ליהונתן גפן, וזה כתב את "ערב של יום בהיר", שנכלל באלבום. בספרו "חומר טוב" כתב גפן שבכתיבה קיבל השראה מהשיר "A Hard Day's Night" של "הביטלס".

== מצעדי פזמונים ==
השיר הוצג למצעד הפזמונים השבועי של רשת ג' ב־25 באוקטובר 1976 וצעד 12 שבועות, עד 31 בינואר 1977. בשיאו הגיע למקום השישי ב־20 בדצמבר 1976. במצעד הפזמונים העברי השנתי לשנת תשל"ז של התחנה הוא דורג במקום ה־17.

=== מיקומי שיא ===

== קישורים חיצוניים ==

== ביאורים ==

== הערות שוליים ==

קטגוריה:שירי 1976
קטגוריה:סינגלים מ-1976
קטגוריה:שירים בעברית
קטגוריה:שירים שנכתבו על ידי יהונתן גפן
קטגוריה:שירים שהולחנו על ידי אפרים שמיר
קטגוריה:סינגלים בהוצאת CBS ישראל
2024 בצרפת

שנת 2024 בצרפת היא השנה בה צרפת תציין 1,037 שנות לאום.

== הנהגה ==
* נשיא – עמנואל מקרון (REM)
* ראש ממשלה – אליזבת בורן (REM) עד 9 בינואר, מאז גבריאל אטאל

== אירועים ==
* 9 בינואר – הפוליטיקאי הצרפתי היהודי גבריאל אטאל ממונה לתפקיד ראש ממשלת צרפת, ובכך הפך לאדם הצעיר ביותר שכיהן בתפקיד ולאדם ההומוסקסואל המוצהר הראשון שמכהן בתפקיד.

=== אירועים צפויים ===
* 26 ביולי – 11 באוגוסט - אולימפיאדת הקיץ ה-33 תתקיים בפריז שבצרפת.

== נפטרו ==
(קטגוריה:צרפתים שנפטרו ב-2024)
* 21 בפברואר – רוז'ה גימן, רופא ומדען מוח צרפתי, חתן פרס נובל לפיזיולוגיה או לרפואה (נולד ב-1924)
* 26 בפברואר – גבריאל באנון, כלכלן ואיש עסקים צרפתי-מרוקני, יועץ כלכלי של מדינאים וארגונים בארצות שונות (נולד ב-1928)
* 13 במרץ – פיליפ דה גול, אדמירל ופוליטיקאי צרפתי (נולד ב-1921)
* 21 במרץ – פרדריק מיטראן, פוליטיקאי, שחקן, תסריטאי, מגיש טלוויזיה, סופר, מפיק ובמאי צרפתי (נולד ב-1947)

== קישורים חיצוניים ==

*
Hey Bulldog

"Hey Bulldog" (בעברית: "היי בולדוג") הוא שיר של להקת הרוק הבריטית הביטלס שיצא באלבום הפסקול שלהם מ-1969 Yellow Submarine. השיר נכתב בעיקר על ידי ג'ון לנון, אך הושלם באולפן ההקלטות על ידי לנון ועל ידי פול מקרטני.<ref></ref> השיר הוקלט במהלך הצילומים של הקליפ לסינגל "Lady Madonna" בפברואר 1968, ימים בודדים לפני המסע של הלהקה להודו, ויחד עם "Lady Madonna", הוא אחד משירי הביטלס הבודדים המבוססים על ריף פסנתר.

במקור שם השיר תוכנן להיות "You Can Talk To Me" - השורה שחוזרת על עצמה בפזמון השיר. במשך שנים ארוכות, "Hey Bulldog" היה שיר לא ידוע שלא זכה להרבה הערכה ותגובות בקטלוג של הביטלס; מאז הוא הוערך מחדש.<ref name="timeout"></ref>

== הוצאה ==
אפל הוציאה את האלבום Yellow Submarine בארצות הברית ב-13 בינואר 1969, עם השיר "Hey Bulldog" כרצועה הרביעית, בין "All Together Now" ו-"It's All Too Much". האלבום יצא לאור בבריטניה ארבעה ימים לאחר מכן. ג'ף אמריק שיבח את נגינת הבס של מקרטני בהקלטה, ותיאר אותה כממציאה הגדולה ביותר שלו מאז זו של Sgt. Pepper's Lonely Hearts Club Band.

במהלך פגישות אלה, צוות צילום צילם את הביטלס מקליטים את השיר באולפני אבי רוד של EMI לסרט תדמית שישוחרר במהלך נסיעתם המתוכננת בת ארבעת החודשים להודו (שמאוחר יותר נערכה יחד כסרט קידום מכירות לסינגל "Lady Madonna").

השיר שימש בקטע מסרט האנימציה צוללת צהובה. בתחילה, הוא הופיע רק בכמה הדפסים תיאטרליים אירופיים. הקטע נחתך מהגרסה האמריקאית על ידי מפיק הסרט, אל ברודקס, מכיוון שהוא וחברי הלהקה הרגישו שהקטע ארוך מדי. הקטע שוחזר לקראת הפצתו המחודשת של הסרט בשנת 1999. כדי לקדם את ההוצאה המחודשת, אפל חזרה לקטעים המקוריים שצולמו עבור סרט הפרומו של "Lady Madonna" וארגנה אותם מחדש לשימוש כקליפ קידום מכירות עבור "Hey Bulldog" (מכיוון שניתן לזהות מה הם ניגנו, ולכן ניתן לסנכרן את המוזיקה עם הקטעים המקוריים). הקליפ משנת 1999 נכלל בגרסת שלושת הדיסקים (שנקראו 1+) של אוסף הווידאו 1 של הביטלס משנת 2015.

== משתתפים ==
לדברי וולטר אוורט,<ref></ref> למעט היכן שצוין:
* ג'ון לנון - שירה, פסנתר, גיטרה מובילה
* פול מקרטני - הרמוניה, שירה, גיטרה בס, טמבורין<ref></ref>
* ג'ורג' האריסון - גיטרה
* רינגו סטאר - תופים

== קישורים חיצוניים ==

== הערות שוליים ==

קטגוריה:שירי 1969
קטגוריה:שירי הביטלס
קטגוריה:שירים באנגלית
קטגוריה:שירים על כלבים
Believe Me Now?

(בעברית: תאמין לי עכשיו?) הוא אלבום האולפן השני של הזמרת-יוצרת הבריטית בקי היל. האלבום יצא לאור ב-31 במאי 2024, על ידי חברות התקליטים פולידור רקורדס ו-Eko.<ref></ref><ref></ref><ref></ref>

==רקע והכרזה==
בריאיון שהתקיים יחד עם עלי שאטלר למגזין "NME" על תהליך הקלטת האלבום ויצירתו, היל הצהירה:<ref name=":0"></ref>

בהמשך הריאיון אישרה היל שאמנים ומפיקים כמו פריזי, מארק ראלף, טודלה טי, מאור, סולרדו, MJ Cole, ג'קס ג'ונס, קיר נטול, לואיס תומפסון, סוני פודרה וצ'ייס אנד סטטוס יופיעו באלבום.<ref name=":0" />

==סינגלים==
הסינגל המוביל של האלבום "Side Effects", ביחד עם הזמר לואיס תומפסון, יצא לאור ב-12 במאי 2023.<ref></ref> השיר הגיע למקום ה-35 במצעד הסינגלים הבריטי ו-12 במצעדי סינגלי ואלבומי הדאנס הבריטיים בהתאמה.

הסינגל השני "Disconnect", ביחד עם צמד המוזיקה האלקטרונית האנגלי צ'ייז & סטטוס, יצא לאור ב-14 ביולי 2023.<ref name="Euphoria"></ref> השיר הגיע למקום השישי במצעד הסינגלים הבריטי, והפך לסינגל השישי של היל ושל צ'ייז & סטטוס החמישי של עשרת הגדולים בהתאמה.

"Never Be Alone", ביחד עם סוני פודרה, יצא לאור כסינגל השלישי של האלבום ב-19 בינואר 2024. השיר הגיע למקום ה-32 במצעד הסינגלים הבריטי, והפך לסינגל התשע עשר של היל ולסינגל השני של פודרה בטופ ארבע, בהתאמה.<ref></ref><ref></ref> "Outside of Love" יצא לאור כסינגל הרביעי של האלבום ב-28 במרץ 2024.<ref name="NME"></ref>

==רשימת רצועות==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור 
!אזור
!תאריך יציאה
!פורמט (ים)
!חברת תקליטים
!מקור
|-
!rowspan="2" |כלל העולם
|31 במאי 2024
|הורדה דיגיטלית • הזרמת מוזיקה • תקליטור • תקליט
|פולידור רקורדס • Eko
|
|}

== קישורים חיצוניים ==

== הערות שוליים ==

קטגוריה:אלבומי 2024
קטגוריה:אלבומים באנגלית
קטגוריה:אלבומי חברת פולידור רקורדס
בטטה ואדה

בטטה ואדה (במראטהית: बटाटा वडा, מילולית: פריטר תפוח אדמה) היא מנת מזון מהיר צמחונית פופולרית ממדינת מהאראשטרה בהודו. המנה מורכבת מקציצת מחית תפוחי אדמה מצופה בקמח חומוס, לאחר מכן מטוגנת בשמן עמוק ומוגשת חמה עם צ'אטני. קוטר הוואדה הוא בדרך כלל בסביבות שניים או שלושה סנטימטרים. באזורים אחרים של הודו, מנה זו ידועה גם בשמות אלו: בונדה, אלו ואדה, בטטה בונדה, תפוחי אדמה בונדה ותפוחי אדמה ואדה.

על אף המקור המהאראשטרי, בטטה ואדה צברה פופולריות גם בשאר הודו.<ref>[http://www.deccanherald.com/Content/Sep82007/metrosat2007090724008.asp Deccan Herald: Bole to yeh vada pav hai!] </ref>

== הכנה ==
בטטה ואדה שבורה, נמכרת ב[[מומבאי]]
מילוי תפוחי האדמה והבלילה המשמשת לציפוי המילוי הם שני המרכיבים היחידים של בטטה ואדה.

את תפוחי האדמה מבשלים, מועכים גס ומניחים בצד.<ref name=":0"></ref> התיבול הוא זרעי חרדל, צ'ילי, בצל ועלי קארי מטוגנים במחבת עם משחת שום-זנגביל, כורכום ומלח, ואז מבשלים אותם עם המחית.<ref name=":0" />

מכינים בלילה סמיכה באמצעות קמח חומוס, מתובל במלח, כורכום ואבקת צ'ילי אדום. לפעמים מוסיפים גם כמות קטנה של אבקת אפייה כדי שהבלילה תהיה אוורירית יותר. להכנת הלביבות, הכדורים הקטנים מתערובת תפוחי האדמה מצופים בבלילה ומטגנים בשמן צמחי חם.

אפשר להשתמש במשחת צ'ילי אדום כדי להפוך את הוואדה לחריף.<ref></ref>

בטטה ואדות בדרך כלל מלווים בצ'אטני ירוק או בצ'אטני יבש, כמו שנגדאנה צ'אטני (צ'אטני באבקה יבשה עשוי מאגוזי אדמה כתושים) וצ'אטני שום-קוקוס. לעיתים קרובות, מתכוני ג'אין בטטה ואדה הם וריאציה המחליפה תפוחי האדמה בבננות לא בשלות עדיין.

== הגשה ==
בטטה ואדה מוגש בדרך כלל חם מאוד עם צ'ילי ירוק וצ'אטני מסוגים שונים. הדרך הנפוצה ביותר לאכול את המנה הזו היא בצורת ואדה פאב.<ref>. Batata Vada is popular with certain recipe variations in the southern Indian states too and is called Bonda.
[http://timesofindia.indiatimes.com/India_Buzz/Even_celebrities_love_Vada_Pav/articleshow/2300774.cms The Times of India : Even Celebrities Love Vada Pav]</ref>
==קישורים חיצוניים==

== הערות שוליים ==

קטגוריה:טיגון עמוק
קטגוריה:מאכלי תפוח אדמה
קטגוריה:המטבח ההודי
אסמה ח'דר

אסמה ח'דר (בערבית: أسمى خضر; 25 בינואר 1952 - 20 בדצמבר 2021) הייתה עורכת דין, פמיניסטית, פעילת זכויות נשים וזכויות אדם ופוליטיקאית ירדנית.

== רקע והשכלה ==
ח'דר נולדה בא-זבאבדה שליד ג'נין. לאחר התיכון היא למדה משפטים באוניברסיטת דמשק וסיימה את חוק לימודיה בשנת 1977.<ref></ref>

בהמשך, למדה מספר קורסים מדעיים ויישומיים בכמה מוסדות אקדמיים ואוניברסיטאות, וכן גופים ומכונים לזכויות אדם וארגונים ירדנים, ערבים ובינלאומיים.<ref name=":2"></ref>

== קריירה ==
לאחר סיום הלימודים היא עברה לעמאן ועבדה שנתיים (1979-1978) בעיתון "אל-אח'באר" הירדני.

היא החלה לעבוד במשרד עורך דין בעמאן ולאחר תקופת התמחות היא קיבלה רישיון עריכת דין ירדני בשנת 1982.<ref name=":2" />

בשנת 1984 היא פתחה משרד עצמאי והייתה בין הנשים הראשונות שעסקו בעריכת דין בירדן. היא התמקדה בנושאי זכויות אדם, ובהגנה על זכויות נשים וילדים.<ref name=":2" /><ref name=":0"></ref>

בשנת 1999 היא הייתה חברת הוועדה הלאומית שהוקמה על ידי משכילים ירדניים והביאה לביטול הסעיף בחוק שקבע ש"פשע (ממניע של) כבוד", אינו בר ענישה.<ref></ref>

אסמה ח'דר הייתה האישה הראשונה ששימשה בתפקיד דוברת ממשלת ירדן.<ref name=":3"></ref>

בין השנים 2003–2005 היא הייתה שרת תרבות ובשנת 2013 כיהנה בתפקיד שרת המדינה.<ref name=":3" />

בין השנים 2013–2015 אסמה הייתה חברת הסנאט הירדני.<ref name=":0" /><ref name=":1"></ref>

תפקידים נוספים שמילאה:<ref name=":1" /><ref name=":3" />
* מזכירה כללית של "הנציבות הלאומית הירדנית לנשים" Jordanian National Commission for Women - JNCW
* מנהלת כללית ולאחר מכן יועצת של קבוצת זכויות נשים בירדן Solidarity is Global Institute - SIGI.
* חברת הוועדה המלכותית הירדנית לזכויות אדם.
* חברת הוועדה המלכותית להקמת מרכז החירות.
* חברת ועדת הניסוח המלכותית לאמנה הלאומית הירדנית.

== הוקרה ועיטורים ==
* מדליית העצמאות הירדנית, מדרגה ראשונה, מאת הוד מלכותו המלך חוסיין על ניסוח האמנה הלאומית הירדנית בשנת 1991.<ref name=":2" />
* פרס הכבוד של מגיני זכויות האדם מטעם Human Rights Watch.<ref name=":2" />
* פרס האומות המאוחדות למאבק בעוני על תרומות להשגת יעדי המילניום לפיתוח 2003.<ref name=":2" />
* מספר תעודות ופרסי הוקרה הקשורים להגנה על זכויות אדם וזכויות נשים ותרומה לפיתוח ועבודה סוציאלית.<ref name=":2" />

== כתבים ==
אסמה כתבה ותרמה למספר רב של ספרים, מאמרים, מדריכים מקצועיים וכן הייתה "מרצת מפתח" (keynote speaker) בפורומים ואירועים מקומיים ובינלאומיים שונים.<ref name=":3" />

== מדבריה ==
* 

== מותה ==
ח'דר נפטרה מסרטן הלבלב ב-20 בדצמבר 2021, בגיל 69 בעמאן.<ref></ref>
==הערות שוליים==

קטגוריה:נשים ירדניות
קטגוריה:ילידי 1952
קטגוריה:נפטרים ב-2021
אהרן משה לייפר (חוסט)

רבי אהרן משה לייפר (1905, י"ט בכסלו תרס"ו - 1991, י"ז בטבת תשנ"א) היה האדמו"ר מחוסט.
==ביוגרפיה==
נולד בהאלמין לרבי שמואל שמעלקא בנו של רבי ישראל יעקב מחוסט וליוטא רויזא בתו של רבי יעקב קאפיל מרזעבניק, למד בישיבתו של הרב יעקב שלום קליין בהאלמין, בנערותו היה מקורב לסבו רבי ישראל יעקב.

כשנפטר סבו מונה אביו לאדמו"ר מחוסט והמשפחה עברה מהאלמין לחוסט, אהרן משה הקים בחצרו של אביו ישיבה ועמד בראשה, בכ"ז בסיון תרצ"ד נפטר אביו ואהרן משה שהיה אז מאורס לפעריל בתו של רבי ברוך פינחס מסקאליע מונה למלא את מקום אביו כאדמו"ר בחוסט.

בערך בשנת תרצ"ז עבר לבודפשט, בשנות השואה ניצל באמצעות דרכון שוודי שקיבל מראול ולנברג, אחרי השואה התגורר תקופות קצרות באראד, בבוקרשט ובהיידנהיים.

בחודש אדר תש"ז הגיע לארצות הברית שם נדד בין ויליאמסבורג, קליבלנד, , ברונקס וקראון הייטס, בסוף ימיו עבר לבורו פארק שם התגורר במשך עשרים וארבע שנים.

היה ידוע בהתמדתו ובמופתיו וזכה להערכה מגדולי האדמו"רים בדורו.

בשנת תשמ"ג התאלמן. בשנת תשנ"א נחלש, בראש חודש טבת שבר את האגן ועבר בהצלחה ניתוח, שבוע לאחר מכן הידרדר מצבו והוא שקע בתרדמת עד לפטירתו בי"ז בטבת לפנות בוקר. ארונו הוטס לארץ ישראל והוא נקבר בבית הקברות בהר הזיתים סמוך לאוהל אדמו"רי נדבורנה.

==חיבוריו==
* פרח שושן - הגהות והוספות לספר מאמר מרדכי מתורתו של אבי סבו רבי מרדכי לייפר מנדבורנה
* בית שמואל - דברי תורה וסיפורים מאביו רבי שמואל שמעלקא
* תולדות אהרן משה, אלעד, תש"ס. דברי תורתו כפי שנכתבו על ידו
==משפחתו==
* בתו, חיה אדל בילא נישאה לרבי רפאל גרויס
* בתו, רחל נישאה לרבי יצחק טייטלבוים
* בתו, חנה שפרה נישאה לרבי בנימין שיק
* בנו, רבי שמואל שמעלקא
* בנו, רבי ברוך פינחס
* בנו, רבי ישראל יעקב

==לקריאה נוספת==
* תפארת אהרן משה, אלעד, תש"ס, בתוך תולדות אהרן משה
==קישורים חיצוניים==
* 
* [https://www.ivelt.com/forum/viewtopic.php?t=35655 רבי אהרן משה לייפער זצ"ל] אשכול אודותיו בפורום אייוועלט
* [https://web.archive.org/web/20131220081347/http://cbci16.n1.cdn.co.il/imagebank/orig/orig_67D8C57EC40541ADABB187EA4A1B60E1.JPG תמונת רבי אהרן משה] בצעירותו (בחדרי חרדים)

==הערות שוליים==

קטגוריה:נפטרים ב-1991
קטגוריה:ילידי 1905
אהרן משה
קטגוריה:אדמו"רים אמריקאים
קטגוריה:יהודים הקבורים בהר הזיתים: חלקות החסידים
קטגוריה:אדמו"רי חוסט
מקס קאהן

מקס קאהן (בצרפתית: Max Kahn; 27 ביוני 1871 – 14 בספטמבר 1959) היה אתלט ושחקן כדורגל יהודי-בלגי. אלוף ושיאן בלגיה בריצת 110 מטר משוכות ואלוף בלגיה בקפיצה לגובה. ממייסדי פיפ"א.

== ביוגרפיה ==
קאהן נולד וגדל בבריסל. בנו של להמן קאהן, יהודי-גרמני שהיגר לבריסל ב-1855 ומי שייסד את "המכון הבינלאומי של קאהן". הוא היה אישיות חשובה בקהילה היהודית בבלגיה ופעיל בפוליטיקה העירונית. מקס התאמן באתלטיקה במועדון האתלטיקה והריצה של בריסל מאוחר יותר שימש כיו"ר המועדון ושיחק כדורגל בקבוצת פ.צ. לאופולד בבריסל. 
 
באליפות בלגיה שנערכה בשנת 1891 זכה לראונה בתואר אלוף לבגיה בריצת 110 מטר משוכות בשיא לאומי חדש של 17.2 שניות. הוא זכה בתואר גם בשנים 1895, 1896, 1897, 1899 ו-1901. בשנת 1901 זכה בתואר אלוף בלגיה גם בקפיצה לגובה בתוצאה של 1,50 מטר.

בשנת 1901 עמד בשער בנבחרת בלגיה בכדורגל במשחק נגד נבחרת הולנד בכדורגל. 

ב-1904 היה קאהן אחד ממייסדי פיפ"א כסגן יו"ר איגוד קבוצות האתלטיקה בבלגיה - UBSSA.

==קישורים חיצוניים==

קטגוריה:ספורטאים יהודים בלגים
קטגוריה:שוערי כדורגל יהודים
קטגוריה:שוערי כדורגל בלגים
קטגוריה:בלגים שנולדו ב-1871
קטגוריה:נפטרים ב-1959
בנעליה (סרט)

בנעליה (באנגלית: In Her Shoes) הוא סרט קולנוע אמריקאי מסוגת קומדיה רומנטית משנת 2005 בבימויו של קרטיס הנסן, עם טוני קולט, קמרון דיאז ושירלי מקליין בתפקידים הראשיים. העלילה היא על היחסים המורבים בין שתי אחיות ועל הקשר שלהן לסבתן.

הסרט היה שובר קופות. שירלי מקליין הייתה מועמדת לפרס גלובוס הזהב לשחקנית המשנה הטובה ביותר - סרט קולנוע ולפרס סטלייט לשחנית המשנה הטובה ביותר. קמרון דיאז זכתה בפרס אימג'ן לשחקנית הטובה ביותר.

==תקציר העלילה==
רוז פלר (טוני קולט) ואחותה מגי (קמרון דיאז) גדלו בפילדלפיה עם אביהם מייקל (קן הווארד) והאם החורגת סידל (קנדיס אזארה). אימם הביולוגית התאבדה מסיבות נפשיות כשהיו קטנות. הן שונות באופיין, רוז היא המבורת והיציבה, למדה משפטים בפרינסטון ועובדת כעורכת דין בכירה בחברה גדולה, גרה בדירה גדולה ונמצאת בזוגיות עם עמית לעבודה, ג'ים דנוורס (ריצ'רד בורגי).

מגי לעומתה גרה אצל אביה סובלת מדיסלקסיה ולא מחזיקה מעמד בשום מקום עבודה. מבלה במועדונים ומשתכרת לעיתים קרובות עד אשר סידל זורקת אותה מהבית. רוז מקבלת אותה לדירתה אבל גם אז ממשיכה מגי להתפרע, נוהגת במכוניתה ללא רשות, אבל כאשר רוז תופסת אותה במיטה עם ג'ים היא זורקת את שניהם.

מגי מוצאת בבית אביה מכתבים ששלחה לה סבתה אלה הירש (שירלי מקליין) ובהם כסף אך אביה הסתיר זאת ממנה. היא לוקחת את הכסף ונוסעת לסבתה המתגוררת בבית אבות בפלורידה. סבתה חושבת שהיא באה לנופש אך עד מהרה מבינה את המצב ודורשת ממנה להתחיל לעבוד בבית האבות ולהתפרנס. אט אט נכנסת מגי לתלם ולאחר שהיא מקריאה שירה לאחד הקשישים היא מתגברת על הדיסלקסיה שלה ופותחת עסק לבגדים עבור הקשישים במוסד.

רוז נמצאת במשבר נפשי, מתפטרת מעבודה ומתחילה לעבוד כמטיילת לכלבים. אחד מעמיתיה בחברה, סימון סטיין (מארק פויארסטין) מתחיל לחזר אחריה. בתחילה היא מסרבת אך לאחר שהוא מתעקש היא נענית לו. יחסיהם בעלי עליות ומורדות בעיקר בגלל שרוז מסתירה ממנו את הבעיה עם מגי שברחה ממנה.

לבסוף יוצרת הסבתא קשר עם רוז ומזמינה אותה לפלורידה. הכל מסתדר יפה ומסתיים בחתונה יהודית של רוז וסיימון.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|טוני קולט
|רוז פלר
|
|-
|קמרון דיאז
|מגי פלר
|
|-
|שירלי מקליין
|אלה הירש
|הסבתא
|-
|מארק פויארסטין
|סיימון סטיין
|
|-
|קן הווארד
|מייקל פלר
|האב
|-
|קנדיס אזארה
|סידל פלר
|האם החורגת
|-
|ריצ'רד בורגי
|ג'ים דנוורס
|
|}

==קישורים חיצוניים==

*[https://www.youtube.com/watch?v=AluisxX_iZU קדימון לסרט], באתר יוטיוב
*[https://www.youtube.com/watch?v=6sMjSp6yOBY הפגישה הנרגשת בין הסבתא ושתי נכדותיה], באתר יוטיוב

קטגוריה:סרטי 2005
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיה רומנטית
קטגוריה:סרטי פוקס המאה ה-20
קטגוריה:סרטים על אחיות
קטגוריה:סרטים מבוססי ספרים
חמיד אל-אחמר

חמיד בין-עבדוללה בין-חוסיין אל אחמר (בערבית: الشيخ حميد بن عبد الله بن حسين الأحمر, נולד ב-1967) הוא פוליטיקאי ומיליארדר תימני החי כיום בגלות לצד פוליטיקאים סונים נוספים שברחו מתימן במהלך השתלטות החות'ים על צנעא בספטמבר 2014. הוא המזכיר הכללי לשעבר של ועדת ההכנה של הדיאלוג הלאומי ל- JMP וחבר במפלגת האופוזיציה הקהילה התימנית לרפורמה, הידועה בכינוי "איסלאח".<ref name=":0">[http://www.yementimes.com/defaultdet.aspx?SUB_ID=35693 Sheikh Hameed Al-Ahmar to Yemen Times: "The real threat to Yemen’s unity and stability is this current regime"] , Yemen Times, 1 March 2011</ref><ref>[http://www.ft.com/cms/s/0/f4a1f49e-53f0-11e0-8bd7-00144feab49a.html Feared general regarded as kingmaker], Financial Times, 21 March 2011</ref>

הוא בנו של עבדוללה בין חוסיין אל-אחמר,<ref name=":0">[http://www.yementimes.com/defaultdet.aspx?SUB_ID=35693 Sheikh Hameed Al-Ahmar to Yemen Times: "The real threat to Yemen’s unity and stability is this current regime"] , Yemen Times, 1 March 2011</ref> לשעבר ראש הקונפדרציה השבטית החאשידית של איסלאח, שבראשה עומד כעת אחיו הבכור של חמיד, סאדק, המתגורר בצנעא,<ref>[http://english.aljazeera.net/indepth/features/2011/06/201162683433467434.html Yemen's splintered opposition], Al Jazeera, 26 June 2011</ref> והיושב ראש לשעבר של הארגון מאז 1993. בכיר אל-אחמר נודע בתימן כבעל השפעה רבה, מעין "King Maker". דודו, שעל שמו הוא נקרא, הוצא להורג על ידי האימאם התימני אחמד חמיד אלדין (1948–1962) במהלך מלחמת האזרחים בתימן בשנים 1962–1968. "הרי הרצח הנתעב של דודו וסבו השאפתניים הוביל את אביו לגייס את שבטי החאשיד, בדרך כלל תומכי האימאם, לצד המהפכה כשפרצה בצפון תימן ב-1962. מאמצי אביו, משפחה ואנשי שבט הובילו בסופו של דבר למותו הקבוע של שלטון של האימאמים בן 11 המאות".<ref name="yementimes2007">[http://www.yementimes.com/DefaultDET.aspx?i=1115&p=opinion&a=2 The Yemeni Opposition’s strong man] , Dr. Abdullah Al-Faqeh, Yemen Times, 27 December 2007</ref>

כנער, הוא בילה בקיץ בארצות הברית או בבריטניה, והיה עם משפחה כדי ללמוד אנגלית. הוא סיים תואר ראשון בכלכלה בהצטיינות באוניברסיטת צנעא. הוא נכנס לעסקים ורכישות, בסופו של דבר הבעלים של טלקום סלולר סאבאפון, הבנק האסלאמי של סבה, ולפחות תריסר עסקים נוספים שרובם נתפסו מאוחר יותר על ידי המיליציה החות'ית.<ref name="yementimes2007">[http://www.yementimes.com/DefaultDET.aspx?i=1115&p=opinion&a=2 The Yemeni Opposition’s strong man] , Dr. Abdullah Al-Faqeh, Yemen Times, 27 December 2007</ref>

הוא חבר בבית הנבחרים של תימן (HR) מאז הבחירות לפרלמנט ב-1993. הוא היה חבר במועצת השורא של מפלגת הקהילה התימנית לרפורמה הידועה בשמה הערבי הקצר אסלח, שפירושו "רפורמה". בתחילת 2007 הועלה לוועדה העליונה של המפלגה, המקבילה ללשכה פוליטית.

לאחר שברח מתימן, חמיד, שצבר הון רב ונחשב כמיליארדר, הוביל פעילויות של איסוף כספים והקמת עמותות (כמו קרן אל-קודס) וחברות קש שמטרתן מימון לפעילות ארגון הטרור חמאס כנגד ישראל ומטרות יהודיות שונות.

== קישורים חיצוניים ==
* [https://www.makorrishon.co.il/opinion/755752/ חמיד אל-אחמר: המיליארדר התימני הגולה שמנהל מערכת תמיכה בחמאס], מקור ראשון
* [https://news.walla.co.il/item/3638735 חברות קש ושימוש בפרוקסי: כך דרום אפריקה מעורבת במימון חמאס], וואלה חדשות, ינואר 2024

== הערות שוליים ==

קטגוריה:ילידי 1967
קטגוריה:אנטישמיות בתימן: אישים
אנימה (מוזיקאי)

מתאו מילרי (באנגלית: Matteo Milleri; נולד ב-19 במאי 1988), הידוע יותר בשם הבמה אנימה (Anyma), הוא תקליטן, מפיק מוזיקלי ומוזיקאי אמריקאי. הוא ידוע גם כחצי מהצמד Tale of Us והמייסד השותף של חברת התקליטים Afterlife רקורדס.

==ביוגרפיה==
אנימה הושק ב-2021 כדרך לחקור ולשלב את עולם האמנות הדיגיטלית והאינדיבידואליות המוזיקלית.<ref name=":2"></ref><ref name=":0"></ref> הסאונד של הפרויקט מושפע ממוזיקת האוס וטכנו מלודי, עם אלמנטים של מוזיקת אמביינט, אלקטרוניקה ומוזיקה קלאסית.<ref></ref><ref></ref>

המיני-אלבום הבכורה של אנימה, Claire, יצא לאור ביוני 2021 על ידי חברת התקליטים רוז אווניו רקורדס.<ref></ref><ref></ref><ref></ref> האלבום הכיל שיתופי פעולה עם יאנוס רסמוסן ודלליה דה פראנס.<ref name=":3"></ref><ref name=":4"></ref> רצועת הכותרת לוותה בקליפ NFT הראשון בעולם בגודל מלא וב-Definition מלא, שנוצר על ידי האמן מברלין Marigoldff ו-IOR50 Studio.<ref name=":4" /><ref name=":3" /><ref></ref><ref></ref>

המיני-אלבום השני של אנימה, Sentient, יצא לאור ביולי 2021, על ידי חברת התקליטים Afterlife רקורדס.<ref></ref><ref></ref><ref></ref> האלבום הציג סאונד אפל וניסיוני יותר. האלבום הבכורה של אנימה, Genesys, יצא לאור ב-11 באוגוסט 2023, אם כי היה צפוי לצאת לאור באוקטובר 2021.<ref></ref><ref></ref><ref></ref>

ההופעות החיות של אנימה נועדו ליצור נוף קולי וויזואלי ייחודי, המאפשר לקהל אינטראקציה עם האמנות הדיגיטלית והמוזיקה באמצעות טכנולוגיה חדישה.<ref></ref> הפרויקט נועד לטשטש את הקווים בין העולם הפיזי והדיגיטלי ולטפח חוויה מחוברת וסוחפת יותר.<ref name=":2" /><ref name=":0" /><ref></ref>

==חיים אישים==
מתאו מילרי נולד בניו יורק, הוא בנו של איש העסקים האיטלקי פרנצ'סקו מילרי.<ref></ref> הוא עבר לאיטליה בגיל צעיר ופגש את קרמיין קונטה במילאנו ב-2008 בזמן שלמד ההנדסת סאונד במכון SAE. הם הקימו את הצמד Tale of Us ועברו לברלין, שם הפכו לאקט בולט בסצנת המוזיקה האלקטרונית. הם גם הקימו לייבל משלהם, Afterlife רקורדס, בשנת 2016, שגם מארח אירועים.<ref name=":0" />

מילרי נישא לדוגמנית האיטלקית ויטוריה קרטי בשנת 2020.<ref></ref><ref></ref> ביוני 2023, קרטי הודיעה על פרידתה ממילר בסרטון טיקטוק.<ref name=":5"></ref> מילרי לא הגיב על מצבו המשפחתי או על מערכת היחסים שלו עם קרטי.

במרץ 2024, נחשף כי מילרי נמצא במערכת יחסים עם המוזיקאית הקנדית גריימס.<ref></ref>

==דיסקוגרפיה==
===אלבומי אולפן===
* 2023: Genesys
* 2024: Genesys II

===מיני-אלבומים===
* 2021: Claire
* 2021: Sentient
* 2021: Forevermore

== קישורים חיצוניים ==
* 

==הערות שוליים==

קטגוריה:מפיקים מוזיקליים אמריקאים
קטגוריה:תקליטנים אמריקאים
קטגוריה:אנגלים שנולדו ב-1988
נורה נוסייר

נורה נוסייר (נולדה ב-1987) היא המייסדת, מנהלת הפיתוח וחברת דירקטוריון בחברת נוראמי מדיקל (NURAMI MEDICAL), המפתחת שתלים חדשניים המסייעים בהחלמת חולים מניתוח. ב-2019 נבחרה לאחת מארבעת המועמדות הסופיות לפרס האיחוד האירופאי לנשים יזמות. ב-2018 וב-2021 דורגה על-ידי גלובס כאחת הנשים המשפיעות בישראל. בנוסף נוסייר פעילה חברתית בתחום קידום נשים בכלל ובחברה הערבית בפרט<ref></ref>.

== רקע ==
נוסייר היא בעלת תואר ראשון בהנדסה ביו-רפואית ותואר שני בהנדסת רקמות מהטכניון. ב-2021 הצטרפה לוועד המנהל של ארגון בוגרי הטכניון.

נוסייר התמקצעה בננו-טכנולוגיה ומפתחת שתלים המבוססים על ננו-סיבים, ביו-חומרים חדשניים. היא מובילה פרויקטים משלב הרעיון עד לשלב המוצר. בנוסף היא שותפה להקמת עמותה ללא מטרות רווח המעודדת נשים ותלמידות ערביות בתחומי היזמות, המדע וההנדסה, Arab Women in Sciences & Engineering. כמו כן היא מתנדבת במיזמים חברתיים לעידוד יזמות בפריפריה. ב-2015 הקימה ביחד עם עוד שבע נשים את פורום AWSC (נשים ערביות במדע והנדסה), במטרה לעודד כניסת נשים נוספות לתחומי המדעים וההנדסה<ref></ref>.

את חברת נוראמי מדיקל הקימה ב-2014 יחד עם השותף שלה, ד"ר אמיר בחר, במטרה לפתח את הפטנטים שפיתחו השניים. שם החברה הוא שילוב תחילת שמותיהם הפרטיים של נוסייר ובחר. החברה עוסקת בפיתוח תחליפים לרקמות רכות בגוף. המוצר הראשון של נוראמי מדיקל הוא תחליף סינתטי מתכלה לרקמת קרום המוח המיועד לשימוש בניתוחים נוירו-כירורגיים. רקמה זו יכולה להיפגע בניתוחי מוח, ואם הפגיעה משמעותית, היא עלולה לסכן חיים. נוראמי מדיקל פיתחה מדבקת פלסטר המבוססת על ננו סיבים מרקמה מהונדסת, שניתן להניח במקום הפצע כדי למנוע דליפות של נוזלי המוח החוצה, ובמקביל לעודד צמיחה מחודשת של רקמת המוח. הפיתוח כולל גם אטמים חכמים שמתכלים בתוך הגוף. האטמים מונעים חדירה של חיידקים פנימה ודליפה מסוכנת של נוזלי המוח החוצה, בעוד שהסיבים יוצרים תחליף רקמה שמסייעת לתיקון וגדילה מחדש של רקמת קרום המוח הפגועה<ref></ref><ref></ref>. החברה נמצאת בשלב קליני מתקדם, וב-2017 החלה את ניסויי ההשתלה בבני אדם שמתבצעים ב-9 בתי חולים ב-5 מדינות באירופה. בנוסף, החברה מפתחת פתרונות ומוצרים לריפוי ותיקון רקמות רכות נוספות בגוף, אשר נמצאים בשלבי פיתוח שונים: מוצר שניתן להשתיל ללא תפירה ויוכל לשמש לניתוחי מוח וגם לניתוחי עמוד שדרה, ומוצר המיועד לניתוחים של כריתה מלאה או חלקית של הלבלב בעקבות מחלת הסרטן.

== חיים אישיים ==
נוסייר נשואה ולה ילד אחד. היא ילידת העיר נצרת ומתגוררת בחיפה.

== הערות שוליים ==

קטגוריה:נצרת: אישים
קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל
קטגוריה:יזמות ערביות ישראליות
קטגוריה:יזמים ערבים ישראלים
קטגוריה:ישראליות שנולדו ב-1987
קטגוריה:ישראלים שנולדו ב-1987
חיים טולידאנו (סאלי)

הרב חיים טולידאנו (מכונה: מהרח"ט דמן סאלי; סביב ה'ת"ס, 1700 – י"א בשבט ה'תקמ"ג, 1783) היה פוסק הלכה, מחכמי מקנס, ואב בית הדין ורבה של סאלי שבמרוקו במאה השמונה עשרה.

==קורותיו==
נולד לאביו רבי יהודה למשפחת חכמים ודיינים שפעלה במקנס. למד בישיבת רבי משה בירדוגו (המשבי"ר). שימש כסופר השטרות והכתובות בעיר.<ref>עי' בספר דברי מרדכי (בירדוגו) סימן נה.</ref> נשא את שמחה בת אחיו רבי יוסף. באלול תפ"ז התאלמן, והתחתן שנית עם קלארה בת אחיו רבי אליעזר.

בהמשך, סביב שנת תק"ט כיהן כדיין רביעי בבית הדין של רבי חיים טולידאנו (מהרח"ט), רבי יעקב טולידאנו (מהרי"ט), ורבי מרדכי בירדוגו (המרבי"ץ). סביב שנת תק"י עקר לסאלי ושם התמנה לאב בית הדין ורבה של העיר.<ref>ראו מלכי רבנן בערכו.</ref> חבירו לדיינות היה רבי חיים ביבאס.<ref>ראו תורת המרבי"ץ הלכות גביית חוב סימן ח.</ref> מתלמידיו נמנה אחיינו רבי משה טולידאנו אב בית הדין של מקנס.<ref>ראו מבוא לשו"ת השמים החדשים.</ref> התכתב עם דייני פאס: רבי שאול אבן דנאן, רבי אפרים מונסונייגו ורבי אליהו הצרפתי.<ref>ראו ספונות יט עמ' 49.</ref> מסופר עליו, שדקדק במצוות הכנסת אורחים.<ref>ו מלכי רבנן בערכו; מן הגנזים יז עמ' קעג אות לח.א</ref>

נפטר בסאלי בי"א שבט ה'תקמ"ג. על פטירתו קינן המשורר רבי דוד חסין.<ref>ראו ילקוט שבע מועדים וחכמים חלק ב עמ' פה.</ref> בנו רבי יוסף טולידאנו ירש את תפקידו כאב בית הדין של סאלי.

== חיבוריו ==
* שו"ת מהרח"ט דמן סאלי - שאלות ותשובות בכתב יד.
* דרשות - בכתב יד.
* קינות והספדים - בכתב יד.
* רשימת הנפטרים - רשימת תאריכי הפטירה של חכמי המערב משנת תע"א עד שנת תקמ"ב. נדפסו בספר 'תקנות חכמי מכנאס' ובספר 'מן הגנזים' חלק יז.

==הערות שוליים==

קטגוריה:סלא: רבנים
קט:אבות בתי דין
קטגוריה:מחברי ספרי שו"ת
באש ובמים (סדרת טלוויזיה)

באש ובמים (משווקת באנגלית כ-Bros) היא סדרת טלוויזיה שכתבו גיא עמיר וחנן סביון. העוסקת בבעלי בר ירושלמיים כשברקע משחקיה של בית"ר ירושלים, מול ויסלה קרקוב במוקדמות ליגת האלופות בקיץ 2008.

הסדרה הופצה בתפוצה עולמית בנטפליקס, אך בשל מלחמת חרבות ברזל השקת הסדרה נדחתה מנובמבר 2023 לינואר 2024 ואז לאפריל. בנוסף, לא הופקו לה קדימונים בשפות זרות, ולא התנהל מסע יחסי ציבור לסדרה מחוץ לישראל.

== קישורים חיצוניים ==
* 
* 
* 
* 
* 

== הערות שוליים ==

קטגוריה:סדרות טלוויזיה ישראליות
קטגוריה:סדרות טלוויזיה ישראליות שעלו לשידור בשנת 2024
קטגוריה:נטפליקס: תוכניות וסדרות
קטגוריה:תוכניות טלוויזיה שמתרחשות בירושלים
The Voice (שיר של איימר קווין)

"The Voice" (בעברית: "הקול") הוא שיר של הזמרת האירית איימר קווין. השיר ייצג את אירלנד באירוויזיון 1996 וזכה בתחרות. השיר נכתב והולחן על ידי ברנדן גרהם, שכתב והלחין גם את "Rock 'n' Roll Kids", השיר הזוכה באירוויזיון 1994. הניצחון, שהיה הרביעי של אירלנד בחמש שנים, היה הניצחון השביעי, ועד היום האחרון בתחרות, וקבע שיא של מספר התחרויות הרב ביותר בו זכתה מדינה בודדת. ב-2023 השיא הושווה על ידי שוודיה עם השיר "Tattoo".

== היסטוריה ==
ברנדן גרהם הגיש במקור את "The Voice" לשיקול לייצג את אירלנד באירוויזיון 1996 באמצעות הקלטה שנעשתה על ידי הלהקה הקלטית הנאו-מסורתית דרוויש . עם זאת, אחרי ש-"The Voice" עלה לגמר הקדם האירי לאירוויזיון 1996, המכונה "תחרות השירים הלאומית", גרהם השתתף בהופעה של מקהלת אנונה בקתדרלת כרייסט צ'רץ' בדבלין, שם כל כך התרשם מקולה של חברת אנונה, איימר קווין. גרהם החליט לגייס את קווין לבצע את "The Voice" בגמר תחרות השירים הלאומית שהתקיימה בתיאטרון פוינט בדבלין ב-6 במרץ 1996. מבין שמונת השירים בגמר, "The Voice" היה הזוכה המובהק, כאשר עשרת חברי השופטים האזוריים המשתתפים העניקו לשיר 105 נקודות, 21 יותר נקודות מהמקום השני.

אירוויזיון 1996 כלל שלב סינון בו נשלחו הקלטות שמע של שירי כל אחת מ-29 המדינות שהגישו מועמדות לאירוויזיון 1996. בכל אחת מהמדינות התכנסה ועדת שיפוט שהאזינה להקלטות השמע של השירים וניקדה אותם. מתוך 29 השירים, 22 השירים שקיבלו את הניקוד הגבוה ביותר עלו לגמר אירוויזיון 1996 והתחרו נגד נורווגיה, שעלתה אוטומטית לגמר עקב היותה המדינה המארחת. "The Voice" קיבל 198 נקודות, וזה היה הניקוד השני הכי גבוה בסיבוב זה, אחרי השיר השוודי, "Den vilda" שקיבל 227 נקודות<ref></ref>. המיקומים הספציפיים בשלב הסינון היו חסויים, ודלפו רק זמן מה אחרי גמר אירוויזיון 1996.

בגמר האירוויזיון, השיר "The Voice" בוצע 17 בסדר ההופעות, אחרי השיר הבלגי ולפני השיר הפיני. בתום ההצבעה, השיר זכה במקום הראשון מתוך 23 שירים עם 162 נקודות.

== תוכן ==
ההשראה למילות השיר הגיעה מהתרבות הקלטית, כאשר הזמרת מציגה את עצמה כ"קול" הצופה על העולם, ומתארת את ההשפעות "שלה" על האלמנטים, כמו הרוח ועונות השנה. השיר מושר בסגנון עממי בקול ראש גבוה. שירתה של קווין לוותה בכלי הקשה איריים מסורתיים, כלי נשיפה וכלי מיתר.

== מיקומי שיא ==

==קישורים חיצוניים==

== הערות שוליים ==

קטגוריה:שירי 1996
קטגוריה:סינגלים מ-1996
קטגוריה:שירי אירוויזיון 1996
קטגוריה:שירי אירלנד באירוויזיון
קטגוריה:שירים שזכו באירוויזיון
קטגוריה:שירים באנגלית
נאואה אינוה

נאויה אינואה (ביפנית: 井上 尚弥; נולד ב-10 באפריל 1993) הוא מתאגרף מקצוע יפני. החזיק באליפויות עולם מרובות בארבע דרגות משקל, והוא רק המתאגרף השני בהיסטוריה (יחד עם טרנס קרופורד) שהפך לאלוף הבלתי מעורער בשתי דרגות משקל בעידן ארבע החגורות.<ref></ref><ref></ref> אינואה, שזכה לכינוי "המפלצת", ידוע בכוחו יוצא הדופן, עם אחוז נוקאאוט לניצחון של 88.46% ו-90.4% במשחקי אליפות העולם.

הוא המתאגרף הראשון והיחיד שזכה באליפות הבלתי מעורערת, במשקל תרנגול קל, לאחר שהחזיק בכל ארבעת התארים הגדולים מאז 2023, כמו גם בתואר מגזין רינג. הוא גם החזיק באליפות הבלתי מעורערת במשקל תרנגול בין 2019 ל-2023, המתאגרף הראשון בהיסטוריה שעשה זאת בעידן ארבע החגורות. בעבר הוא החזיק בתואר במשקל זבוב קל של מועצת האגרוף העולמית (WBC) ב-2014, ובתואר של ארגון האיגרוף העולמי (WBO) בין השנים 2014 ל-2018.<ref name="koizumi201404"></ref>

נכון למאי 2024 אינואה ממוקם במקום השני בעולם בטבלת הפאונד פור פאונד של מגזין The Ring.

== סגנון אגרוף ==
אינואה הוא מתאגרף חזק ומדויק הידוע בסגנונו האגרסיבי אך הבקיא מבחינה טכנית. הוא משלב כוח אגרופים הרסני עם כישורי הגנה מצוינים, תוך שימוש במגוון רחב של אגרופים באופן אסטרטגי כדי להכריע את היריבים. הלחץ הבלתי פוסק של אינואה, אינטליגנציה הטבעתית והיכולת לכוון אל הגוף הופכים אותו לאחד המתאגרפים הטובים בעולם כיום.

== חיים אישיים ==
אינואה נשוי לאהובתו מהתיכון ויש לו שלושה ילדים.<ref></ref> הוא מאומן על ידי אביו שינגו אינואה, שהוא מתאגרף חובב לשעבר. יש לו אח אחד צעיר טאקומה אינוה ובן דוד מבוגר אחד קוקי אינואה, שניהם מתאגרפים מקצועיים.

==קישורים חיצוניים==

== ביאורים ==

== הערות שוליים ==

קטגוריה:אלופי עולם באיגרוף - משקל נוצה קל
קטגוריה:אלופי עולם באיגרוף - משקל תרנגול
קטגוריה:יפנים שנולדו ב-1993
קטגוריה:ציטוט עם תסריט בשפה זרה (יפנית)
גוג'וסון

גוג'וסון (קוריאנית: 고조선; הנג'ה: 古朝鮮, "ג'וסון העתיקה"), נקראת גם ג'וסון (קוריאנית: 조선; הנג'ה: 朝ɕ). הייתה הממלכה הראשונה בחצי האי הקוריאני. על פי המיתולוגיה הקוריאנית, הממלכה הוקמה על ידי המלך האגדי דנגון. לגוג'וסון הייתה התרבות המתקדמת ביותר בחצי האי הקוריאני באותה תקופה והייתה סמן חשוב בהתקדמות לעבר המדינות הריכוזיות יותר של תקופות מאוחרות יותר. התוספת של גוג'וסון (קוריאנית: 고, הנג'ה: 古), שמשמעותה "עתיקה", משמשת בהיסטוריוגרפיה כדי להבחין בין הממלכה לשושלת ג'וסון, שנוסדה בשנת 1392.

על פי הסאמגוק יוסה, גוג'וסון הוקמה בשנת 2333 לפנה"ס על ידי דנגון, שנאמר כי נולד מהנסיך השמימי הוואנונג ואשת דוב, אונגנייאו. בעוד דנגון הוא דמות מיתולוגית שלא נמצאה עדות ממשית לקיומה, יש המפרשים את האגדה שלו כהשתקפויות של המצבים החברתיים-תרבותיים הכרוכים בהתפתחות המוקדמת של הממלכה.<ref>[http://encykorea.aks.ac.kr/Article/Search/단군?alias=false&body=false&containdesc=false&type&field "דנגון"]. האקדמיה ללימודי קוריאנים </ref> בלי קשר, החשבון של דנגון מילא תפקיד חשוב בפיתוח הזהות הקוריאנית. היום, תאריך הקמתה של גוג'וסון נחגג באופן רשמי כיום הקרן הלאומי בצפון<ref>אורימינזוקירי 우리민족끼리 האתר הרשמי של הרפובליקה העממית הדמוקרטית של קוריאה</ref> ודרום קוריאה.

חלק מהמקורות טוענים כי במאה ה-12 לפנה"ס, בעקבות הקמת גוג'וסון, היגר ג'יזי (המכונה גם גיג'ה), חכם שהשתייך למשפחת המלוכה משושלת שאנג, לחלק הצפוני של חצי האי הקוריאני והפך למייסד של שושלת גיג'ה ג'וסון .<ref>קים, דג'ון קיל (2014). [https://books.google.co.il/books?id=IgxvBAAAQBAJ&redir_esc=y ההיסטוריה של קוריאה, מהדורה שנייה]. ABC-CLIO. ע. 8. </ref><ref>אבריי, פטרישיה באקלי; וולטאל, אן (2013). [https://books.google.co.il/books?id=BZ8WAAAAQBAJ&redir_esc=y אסיה המזרחית הקדם-מודרנית: היסטוריה תרבותית, חברתית ופוליטית, כרך א': עד 1800]. למידת Cengage. ע. 100. </ref> ישנן פרשנויות רבות לגוג'וסון ושושלת גיג'ה ג'וסון, כמו גם ויכוחים בנוגע לקיומה של שושלת גיג'ה ג'וסון.<ref>[https://terms.naver.com/entry.naver?cid=40942&docId=1071411&categoryId=33373 "기자조선"]. terms.naver.com (בקוריאנית). אוחזר 2021-05-02</ref>

בשנת 194 לפנה"ס, השושלת השלטת של גוג'וסון הופלה על ידי ווי מאן (וויי מאן בסינית), פליט מממלכת האן הוסאלית של יאן , שהקים אז את שושלת ווימאן ג'וסון .

בשנת 108 לפני הספירה, שושלת האן, תחת הקיסר וו, פלשה וכבשה את ווימאן ג'וסון . ההאן הקימו ארבעה מפקדים כדי לנהל את הטריטוריה לשעבר של גוג'וסון. לאחר פיצול אימפריית האן במהלך המאה ה-3 והמאה ה-4 הכאוטית שלאחר מכן, האזור נמלט מהשליטה הסינית ונכבש על ידי גוגוריאו בשנת 313 לספירה.

בירת גוג'וסון הייתה וואנגום-סונג (פיונגיאנג המודרנית) לפחות מהמאה ה-2 לפני הספירה. באזור הדרומי של חצי האי הקוריאני קמה מדינת ג'ין במאה ה-3 לפני הספירה.<ref>[https://web.archive.org/web/20100207003037/http://www.metmuseum.org/toah/ht/04/eak/ht04eak.htm "ציר זמן של אמנות והיסטוריה, קוריאה, 1000 לפני הספירה - 1 לספירה"]. מוזיאון מטרופוליטן לאמנות. בארכיון מהמקור ב-2010-02-07. [https://www.metmuseum.org/toah/ht/04/eak/ht04eak.htm אוחזר] 2006-02-10</ref>

== ראו גם==
* היסטוריה של קוריאה
* שושלת ג'וסון

==קישורים חיצוניים==

* 

== ביאורים ==

== הערות שוליים ==

*
קטגוריה:קוריאה: היסטוריה
קטגוריה:שושלת האן
שמעון אייזנשטיין

שמעון אייזנשטיין (נולד בשם Семён Моисеевич Айзенштейн, סמיון מויסביץ' אייזנשטיין; 25 בינואר 1884, קייב, אוקראינה, האימפריה הרוסית – 3 בספטמבר 1962,צ'למספורד, אסקס, הממלכה המאוחדת) היה חלוץ ויזם בשידורי הרדיו והטלגרפיה האימפריאלית.

אייזנשטיין בילה את רוב חייו בבריטניה ואיית את שמו Simeon Aisenstein. בצרפת הוא השתמש בשם Serge.

אייזנשטיין נולד בשנת 1884 למשפחה יהודית. הוא התעניין ברדיו ובשנת 1901 בנה מקלט. לאחר סיום לימודי אוניברסיטה בייב הוא נסע להמשך לימודים לגרמניה. בשנת 1905 הוא חזר לקייב והקים חברה שפעלה בתחום ציוד לשידורי רדיו. ב-1916 הוא מונה למנהל חברת Marconi ברוסיה.

לאחר מהפכת אוקטובר הוא נעצר מספר פעמים אך בסופו שלדבר הצליח להגיע לאנגליה, שם בילה את רוב חייו בעבודה בחברת Marconi ובחברת השסתומים החשמליים האנגליים שלה, שהייתה בבעלותו מאוחר יותר (שנקראת כעת Teledyne e2v). ההישג העיקרי שלו היה פיתוח שסתומים (הידועים גם כצינורות) לשידור רדיו בעוצמה גבוהה. זה איפשר לראשונה שידור לצוללות באמצעות תדרים נמוכים מאוד (VLF), וכן תחנות שידור בגל בינוני (MF) עם הספק של עד 500 קילוואט.<ref name="White Russia 1917-1924"></ref>

== קישורים חיצוניים ==

<div class="mw-content-ltr">
* 
</div>

== הערות שוליים ==

קטגוריה:רדיו
קטגוריה:בוגרי אוניברסיטת קייב
קטגוריה:ילידי 1884
קטגוריה:נפטרים ב-1962
קטגוריה:יהודים רוסים
קטגוריה:יהודים בריטים
המחאות בארצות הברית במלחמת חרבות ברזל

המחאות בארצות הברית במלחמת חרבות ברזל מתייחסות למחאות הקשורות למלחמת חרבות ברזל שהתרחשו ברחבי ארצות הברית מאז פרוץ המלחמה ב -7 באוקטובר 2023, אנשים רבים יזמו עצרות, הפגנות ומשמרות מחאה. באפריל 2024 החלו הפגנות רבות נגד ישראל במספר רב של אוניברסיטאות בארצות הברית. 

== רקע ==

בעקבות מתקפת הפתע על ישראל הכריזה מדינת ישראל על יציאה למלחמת חרבות ברזל למיטוט שלטון חמאס ברצועת עזה ולשחרור החטופים. בעקבות המלחמה נהרגו אלפים, דבר שעורר את זעמם של פרו-פלסטינים בארצות הברית, והביא לגל מחאות שהחל באמצע אפריל 2024.

==היסטוריית המחאות==
בעשרת הימים הראשונים של המלחמה, היו הפגנות תמיכה רבות יחסית בישראל בארצות הברית והם היו הנפוצות ביותר<ref name="DCdemand2"> Three were arrested for assault.</ref>, אך לאחר מכן, החלו הפגנות פרו-פלסטיניות נגד המלחמה בדרישה להפסקת אש ונסיגת כוחות ישראליים מהשטחים הפלסטיניים. לתפוס אחיזה ולהתגבר על הפגנות התמיכה בישראל<ref></ref> מפגינים פרו-פלסטינים מבקרים את ארצות הברית על תמיכתה בישראל, מוחים על התמרון הקרקעי ברצועת עזה, כשחלקם טוענים שישראל מבצעת רצח עם ברצועת עזה. כמה קבוצות שמאל יהודיות וכמה מעובדי ממשלת ארצות הברית הצטרפו גם הם להפגנות הפרו-פלסטיניות.

על פי קבוצת מומחים אמריקאים שעוקבים אחר הפגנות פוליטיות בארצות הברית, נכון ל-5 בדצמבר, יותר ממיליון אמריקאים השתתפו בהפגנות על המלחמה<ref></ref>.

ב-21 באוקטובר 2023 פרצו הפגנות פרו-פלסטיניות בניו יורק, שגרמו לשיבושי תנועה ב-Bay Ridge למשך מספר שעות ולפחות 19 אנשים נעצרו.

החל מאפריל 2024, שני אנשים הציתו את עצמם במחאה על המלחמה בעזה. ב-1 בדצמבר 2023, אישה לא מזוהה שענדה דגל פלסטין הציתה את עצמה באטלנטה<ref></ref>, איש חיל האוויר האמריקני בן 25 אהרון בושנל הצית את עצמו בוושינגטון הבירה<ref name="aaronbushnell"></ref>.

=== המחאות באוניברסיטאות ===

ב-18 באפריל 2024, פרצו הפגנות פרו-פלסטיניות באוניברסיטת קולומביה, ומשטרת ניו יורק עצרה 108 מפגינים. בתו של נציג ארצות הברית הדמוקרטי אילהאן עומר נעצרה גם היא במהלך ההפגנות<ref></ref>. עם זאת, מחאות פרו-פלסטיניות באוניברסיטת קולומביה לא פסקו מאז. במקביל, ההפגנות התפשטו לקמפוסים נוספים בארצות הברית כמו אוניברסיטת ייל ואוניברסיטת ניו יורק, והמשטרה עצרה יותר מ-500 איש. הקורסים של אוניברסיטת קולומביה הועברו לתערובת של שיעורים מקוונים ולא מקוונים, וקמפוס קולומביה סגור למבקרים. אוניברסיטת דרום קליפורניה ביטלה את טקס הסיום המתוכנן ל-10 במאי.

באוניברסיטת קליפורניה, לוס אנג'לס פרצו עימותים בין אנשים פרו-ישראלים ופרו-פלסטינים. ב-30 באפריל, משטרת ניו יורק נכנסה לקמפוס אוניברסיטת קולומביה ועצרה ופיזרה מפגינים פרו-פלסטינים שכבשו בנייני קמפוס וחנו בקמפוס.

נשיא ארצות הברית ג'ו ביידן וראש עיריית ניו יורק אריק אדמס ראו שהמחאות בקמפוס הן אנטישמיות וגינו אותן. דובר המועצה לביטחון לאומי של הבית הלבן, ג'ון קירבי, אמר כי הוא מכבד את הזכות למחאה שלווה אך גינה את הרטוריקה האנטישמית, מייק ג'ונסון, יושב ראש בית הנבחרים של ארצות הברית, הגיע לאוניברסיטת קולומביה וביקש מהסטודנטים לסיים את ההפגנות נגד המלחמה ואיים לשלוח את המשמר הלאומי כדי לדכא את ההפגנות . ראש ממשלת ישראל בנימין נתניהו האשים את מחאת הסטודנטים כ"גל אנטישמי", עם זאת, חלק מהסטודנטים המפגינים היו יהודים, וקבוצת המחאה סירבה לראות בהם מחאה אנטישמית.
==קישורים חיצוניים==

== הערות שוליים ==

קטגוריה:מחאה בארצות הברית
קטגוריה:דעת הקהל במלחמת חרבות ברזל
אדל ברלין

אדל ברלין (נולדה ב-23 במאי 1943 בפילדלפיה) היא חוקרת מקרא ועברית אמריקאית. ברלין היא פרופסור אמריטוס ללימודי מקרא באוניברסיטת מרילנד<ref></ref>.

==ביוגרפיה==
ברלין היא בוגרת לימודי המזרח הקרוב באוניברסיטת פנסילבניה והשלימה שם את הדוקטורט שלה בשנת 1976, שעסק בחקר טקסטים מתקופת שומר.

ברלין לימדה באוניברסיטת מרילנד בשנים 1979–2009 במחלקה למדעי היהדות ובמחלקה לאנגלית. בשנת 1994 מונתה כפרופסור רוברט ה. סמית לחקר המקרא. תחומי העניין העיקריים שלה הם הנרטיב והשירה התנ"כית, ופרשנות עתיקה ומודרנית של התנ"ך. בשנים 1988–1991 שימשה כמנהלת מרכז ג'וזף ורבקה מאיירהוף למדעי היהדות, בשנים 1994–1997 כיהנה בתפקיד פרובסט חבר לענייני הפקולטה, והייתה יו"ר הסנאט של האוניברסיטה בשנים 2005–2006.

פרופסור ברלין היא עמיתה באקדמיה האמריקאית למחקר יהודי ונשיאה בעבר של האגודה לספרות תנ"ך. היא החזיקה במלגות מהקרן הלאומית למדעי הרוח, קרן ג'ון סיימון גוגנהיים, המרכז ללימודי יהדות מתקדמים באוניברסיטת פנסילבניה והמכון ללימודים מתקדמים של האוניברסיטה העברית בירושלים. בשנת 2005 הוענק לה תואר דוקטור לשם כבוד מטעם האוניברסיטה העברית בבולטימור.

==מחקריה==
ברלין פרסמה במשך השנים עשרות מאמרים וספרים ביניהם שלושה ספרים של פירושים מקראיים לספרים: צפניה, מגילת אסתר ומגילת איכה. פירושה של אדל ברלין למגילת אסתר, יצאה לאור גם בעברית בסדרת "מקרא לישראל", בהוצאת עם עובד בשיתוף הוצאת מאגנס.

ספרים נוספים שכתבה כוללים פרשנות לסיפור השומרי העתיק "אנמרכר ואנסוקדסנה", פרשנות של הפואטיקה בנרטיב תנ"כי, שירה מקראית דרך עיניים יהודיות מימי הביניים, הדינמיקה של מקביליות תנ"כית וערכה יחד עם מארק ברטלר את The Jewish Study Bible. היא גם שימשה כעורכת ראשית למהדורה המתוקנת של מילון אוקספורד של הדת היהודית.
===פירוש מגילת אסתר===
לפי ברלין מגילת אסתר היא יצירה מן התקופה ההלניסטית (ולא מהתקופה הפרסית) שנכתבה כדי להסביר את טעמו של חג הפורים. ושהרקע הפרסי של המגילה דומה ואף זהה לתיאורי פרס ומנהגיה כפי שהם מופיעים בספרות היוונית מהתקופה ההלניסטית, שנכתבו בידי היסטוריונים יווניים כהרודוטוס, בעיקר בגלל השימוש במוטיבים ספרותיים זהים. גם לשונה של המגילה שייכת לאותה תקופה. מבחינה ספרותית המגילה היא בורלסקה שאין לקבלה באווירה של כובד ראש ורצינות, אלא כשעשוע ובבדיחות הדעת. ותכליתה של המגילה לשעשע ולבדר.

לדעתה של ברלין, האירועים המתוארים במגילה אינה מדויקים מבחינה היסטורית והם סיפור בדיוני, שפרטיו ההיסטוריים מצויים רק ברקע העלילה ובתפאורה. כל השאר רחוק מהמציאות, בדומה לסיפורים שרווחו בתקופה הפרסית וההלניסטית וכמותם מצויים אפילו אצל הרודוטוס, שליצירותיו מקובל לייחס אמינות היסטורית.

== ספריה ==
<div class="mw-content-ltr">
* 
* 
* 
* 
* 
* 
* 
* 

</div>
== קישורים חיצוניים ==
* [https://web.archive.org/web/20130717075450/http://www.myjewishlearning.com/ix_author.php?aid=46203 מאמרים מאת אדל ברלין]

== הערות שוליים ==

קטגוריה:סופרות יהודיות
קטגוריה:נשים אמריקאיות במאה ה-21
קטגוריה:בעלות תואר דוקטור מאוניברסיטת פנסילבניה
קטגוריה:בעלי תואר דוקטור מאוניברסיטת פנסילבניה
קטגוריה:סגל אוניברסיטת מרילנד
קטגוריה:בוגרי האוניברסיטה העברית בירושלים
קטגוריה:פרשני המקרא
קטגוריה:מחברות ספרי עיון אמריקאיות
קטגוריה:מחברי ספרי עיון אמריקאים
קטגוריה:חוקרי מקרא בגישה ספרותית
קטגוריה:אמריקאיות שנולדו ב-1943
קטגוריה:אמריקאים שנולדו ב-1943